CELEX: 62011TN0249
Language: mt
Date: 2011-05-10 00:00:00
Title: Kawża T-249/11: Rikors ippreżentat fl- 10 ta’ Mejju 2011 — Sanco vs UASI — Marsalman (Rappreżentazzjoni ta’ tiġieġa)

9.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 204/27
            
         Rikors ippreżentat fl-10 ta’ Mejju 2011 — Sanco vs UASI — Marsalman (Rappreżentazzjoni ta’ tiġieġa)
   (Kawża T-249/11)
   2011/C 204/49
   Lingwa tar-rikors: l-Ispanjol
   
      Partijiet
   
   
      Rikorrenti: Sanco, SA (Barcelona, Spanja) (rappreżentanti: A. Segura Roda, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra fil-proċedimenti quddiem il-Bord tal-Appell: Marsalman, SL (Barcelona, Spanja)
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tikkonstata li r-rikors kontra d-deċiżjoni tat-Tieni Bord tal-Appell tal-UASI tas-17 ta’ Frar 2011, fil-Każ R 1073/2010-2, ġie ppreżentat fit-terminu u fil-forma stabbiliti mil-liġi u, permezz ta’ proċedura xierqa, tannulla l-imsemmija deċiżjoni u tirrifjuta r-reġistrazzjoni tat-trade mark Komunitarja Nru 6 675 383 għall-klassijiet kollha u tikkundanna lill-UASI għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: Marsalman, SL.
   
      Trade mark Komunitarja kkonċernata: trade mark figurattiva mingħajr element testwali li tinkludi l-grafika ta’ tiġieġa fi gwarniċ semi-ċirkolari (Applikazzjoni għal reġistrazzjoni Nru 6.675.383), għal prodotti fil-klassi 29 u għal servizzi fil-klassijiet 35 u 39.
   
      Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti.
   
      Trade mark jew sinjal invokat: trade mark Spanjola mingħajr elementi testwali li tinkludi l-grafika ta’ tiġieġa fi gwarniċ ovali (Nru 2.727.182) għal prodotti fil-klassijiet 29 u 31.
   
      Deċiżjoni tad-Diviżjoni tal-Oppożizzjoni: oppożizzjoni milqugħa parzjalment.
   
      Deċiżjoni tal-Bord tal-Appell: appell miċħud.
   
      Motivi invokati: applikazzjoni u interpretazzjoni żbaljata tal-Artikolu 8(1)(b) tar-Regolament Nru 207/2009.